สวัสดีค่ะ คุณ รบกวนถามค่ะว่า ปี62 ม.ค.​มา ก.พ.มา มี.ค.มา3วัน เม.ย.มา3วัน พ.ค.ไม่มา มิ.ย.มา4วัน ก.ค.มา4วัน ส.ค.ไม่มา ก.ย.มา5วัน ต.ค.ไม่มา พ.ย.มา4วัน ธ.ค.ยังไม่มา มีอาการท้องป่อง- อืดมาโดยตลอด จึงทำให้กังวลมาก ซึ่งล่าสุดมาเดือนพ.ย.​ค่ะ แต่ยังมีอาการท้องป่องอยู่ ป่องเหมือนคนท้อง1-2เดือนเลย(ท้องนูนๆช่วงท้องล่างค่ะ) ทั้งๆที่ก็ขับถ่ายเกือบทุกเช้าค่ะ เครียดมาก เดือนนี้ท้องป่องจนตกใจเลยค่ะ อยากทราบสาเหตุจากในนี้ก่อนค่ะ ยังไม่มีเวลาไปพบ เนื่องจากต้องเรียนทุกวัน (อายุ​16ค่ะ) ขอบค่ะ *********ยังไม่เคยมีเพศสัมพันธ์ค่ะ*******
สวัสดีค่ะ การมีประจำเดือนไม่สม่ำเสมอดังกล่าวมา อาจมีสาเหตุมาจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน อาจมีภาวะไข่ไม่ตกได้-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติการที่ประจำเดือนมาไม่ปกติ แนะนำพบสูตินรีแพทย์ โดยแพทย์อาจจะต้องหาสาเหตุก่อนค่ะว่าทำไมประจำเดือนถึงมาไม่สม่ำเสมอ และดูว่าเป็นสาเหตุที่แก้ไขได้หรือไม่ การมีท้องป่องขึ้นเรื่อยๆนั้น แพทย์อาจต้องตรวจดูและอัลตราซาวน์ว่ามีก้อนในท้องหรือไม่การดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง